ລມຕ ລາວ ຍອມຮັບ ຍັງບໍ່ສາມາດ ຄວບຄຸມ ລາຄາສິນຄ້າ ອຸປະໂພກ-ບໍລິໂພກ ທີ່ປັບຕົວ ສູງຂຶ້ນ
ລັດຖະມົນຕີລາວ ຍອມຮັບວ່າ ຍັງບໍ່ສາມາດຄວບຄຸມ ລາຄາສິນຄ້າອຸປະໂພກ ແລະ ບໍລິໂພກ ໃນລາວ ໄດ້ປັບຕົວສູງຂຶ້ນ ນັບຕັ້ງແຕ່ເດືອນຕຸລາ 2016 ເປັນຕົ້ນມາ.
ລັດຖະມົນຕີ ລາວ ຍອມຮັບວ່າຍັງບໍ່ສາມາດຄວບຄຸມລາຄາສິນຄ້າອຸປະໂພກ-ບໍລິໂພກ ທີ່ປັບຕົວສູງຂຶ້ນໄດ້ໃນຫຼາຍລາຍການ ຊຶ່ງໃນນີ້ລວມເຖິງການທີ່ບໍ່ສາມາດຄວບຄຸມຄ່າບໍ ລິການຕ່າງໆໄດ້ເລີຍອີກດ້ວຍ ທ່ານນາງ ເຂັມມະນີ ພົນເສນາ ລັດຖະມົນຕີວ່າການກະຊວງອຸດສາຫະກຳ ແລະ ການ ຄ້າໄດ້ໃຫ້ການຍອມຮັບວ່າການດຳເນີນມາດຕະການຄວບຄຸມສິນຄ້າອຸປະໂພກ-ບໍລິ ໂພກໃນຫຼາຍລາຍການ ແລະ ຄ່າບໍລິການຕ່າງໆຍັງບໍ່ສາມາດຈັດຕັ້ງປະຕິບັດໄດ້ຢ່າງ ແທ້ຈິງ ໂດຍສະເພາະແມ່ນສິນຄ້າໃນບັນຊີຄວບຄຸມ ແລະ ບັນຊີເຝົ້າລະວັງເຊັ່ນ ອາ ຫານ, ເຄື່ອງດື່ມ, ຄ່າຮັກສາສຸຂະພາບ, ຄ່າຫ້ອງພັກໃນໂຮງໝໍ ແລະ ຄ່າສ້ອມແປງລົດ ຍົນເປັນຕົ້ນ ດັ່ງທີ່ທ່ານນາງ ເຂັມມະນີ ໄດ້ໃຫ້ການຢືນຢັນວ່າ ພາຍໃຕ້ສະພາບການດັ່ງກ່າວນີ້ກໍເຮັດໃຫ້ທ່ານ ທອງລຸນ ສີສຸລິດ ນາຍົກລັດຖະມົນຕີ ຕ້ອງສັ່ງການໃຫ້ທຸກພາກສ່ວນທີ່ກ່ຽວຂ້ອງ ດຳເນີນມາດຕະການຄວບຄຸມລາຄາສິນຄ້າ ໃນທ້ອງຕະຫຼາດໃຫ້ມີປະສິດທິພາບ ແລະ ປະສິດທິຜົນໃນທົ່ວປະເທດ ລາວ ເມື່ອບໍ່ ນານມານີ້ ໂດຍສັ່ງການໃຫ້ທຸກໆພາກສ່ວນທີ່ກ່ຽວຂ້ອງລົງໄປຕິດຕາມ ແລະ ກວດກາ ຕົວຈິງຢ່າງໃກ້ຊິດ ເພື່ອບໍ່ໃຫ້ພໍ່ຄ້າສວຍໂອກາດປັບຂຶ້ນລາຄາສິນຄ້າຕາມລຳພັງໃຈ ໂດຍຖ້າຫາກກວດພົບການລະເມີດກໍຈະຕ້ອງດຳເນີນມາດຕະການແກ້ໄຂຢ່າງເໝາະ ສົມ ທັງຍັງຕ້ອງກຳນົດບັນຊີສິນຄ້າຄວບຄຸມໃຫ້ໄວ ແລະ ມີການຄວບຄຸມລາຄາສິນຄ້າ ຢ່າງເໝາະສົມດ້ວຍ ລາຄາສິນຄ້າອຸປະໂພກ ແລະ ບໍລິໂພກໃນ ລາວ ໄດ້ປັບຕົວສູງຂຶ້ນຢ່າງຕໍ່ເນື່ອງ ນັບຕັ້ງ ແຕ່ເດືອນຕຸລາ 2016 ມາເຖິງປັດຈຸບັນນີ້ກໍປາກົດວ່າ ລາຄາສິນຄ້າໄດ້ປັບຕົວສູງຂຶ້ນ ເກີນກວ່າ 30 ເປີເຊັນໂດຍສະເພາະແມ່ນນະຄອນຫຼວງວຽງຈັນ ນັ້ນນັບເປັນເຂດທີ່ລາ ຄາສິນຄ້າໄດ້ປັບຕົວສູງຂຶ້ນຫຼາຍທີ່ສຸດໃນ ລາວ ທັງນີ້ໂດຍລາຄາເຂົ້າໜຽວປະເພດທີ 1 ໄດ້ເພີ່ມຂຶ້ນຈາກ 8,500 ເປັນ 12,000 ກີືບຕໍ່ກິ ໂລກຣາມ ສ່ວນລາຄາຊີ້ນສັດກໍແພງກວ່າຢູ່ໃນ ໄທ ເກືອບ 25 ເປີເຊັນເຊັ່ນ ຊີ້ນງົວ ລາ ຄາ 85,000 ກີບຕໍ່ກິໂລກຣາມ, ຊີ້ໝູ-ເປັດ-ໄກ່ ລາຄາ 40,000 ກີບຕໍ່ກິໂລກຣາມ ໂດຍ ທີ່ທາງການ ລາວ ບໍ່ສາມາດຄວບຄຸມລາຄາໄດ້ຢ່າງມີປະສິດທິພາບເລີຍ ທາງດ້ານກະຊວງການເງິນລາຍງານວ່າ ອັດຕາເງິນເຟີ້ຢູ່ທີ່ລະດັບສະເລ່ຍ 4 62 ເປີເຊັນ ແລະ 2 1 ເປີເຊັນໃນປີ 2015 ແລະ 2016 ຕາມລຳດັບ ສ່ວນໃນໄຕມາດທີ 1 ຂອງປີ 2017 ອັດຕາເງິນເຟີຫຼຸດລົງສູ່ລະດັບ 1 7 ເປີເຊັນ ຈຶ່ງນັບເປັນອັດຕາເງິນເຟີ້ທີ່ຫຼຸດລົງ ຢ່າງຕໍ່ເນື່ອງ ນັບແຕ່ປີ 2015 ເປັນຕົ້ນມາ ຫາກແຕ່ວ່າເງິນກີບກັບອ່ອນຄ່າລົງ ເມື່ອທຽບ ໃສ່ທັງເງິນບາດ ແລະ ເງິນໂດລາ ສະຫະລັດ ໂດຍອັດຕາແລກປ່ຽນໃນປັດຈຸບັນຢູ່ທີ່ລະ ດັບສະເລ່ຍ 243 ກີບຕໍ່ 1 ບາດ ແລະ 8,245 ກີບຕໍ່ 1 ໂດລາ ຄິດເປັນການອ່ອນຄ່າລົງ ຂອງເງິນກີບໃນອັດຕາສະເລ່ຍ 3 4 ເປີເຊັນຈຶ່ງເຮັດໃຫ້ຕ້ອງໃຊ້ເງິນກີບຫຼາຍຂຶ້ນໃນການ ຊື້ຫາສິນຄ້ານັ້ນເອງ ສະພາບການດັ່ງກ່າວໄດ້ສົ່ງຜົນກະທົບຕໍ່ປະຊາຊົນ ລາວ ຢ່າງກວ້າງຂວາງ ເນື່ອງຈາກ ລາຍໄດ້ຍັງຄົງເດີມ ແຕ່ກັບຕ້ອງແບກຮັບຄ່າຄອງຊີບທີ່ເພີ່ມສູງຂຶ້ນເກີນກວ່າ 30 ເປີເຊັນ ໂດຍສະເພາະແມ່ນບັນດາຜູ້ອອກແຮງງານທີ່ມີລາຍໄດ້ຕໍ່າ ແລະ ປະຊາົຊນ ລາວ ທີ່ຢູ່ ຊົນນະບົດນັ້ນຖືເປັນກຸ່ມປະຊາກອນທີ່ໄດ້ຮັບຜົນກະທົບຢ່າງໜັກໜ່ວງທີ່ສຸດ ທັງຍັງມີສະ ພາບຊີວິດການເປັນຢູ່ທີ່ແຕກໂຕນອີກດ້ວຍ ຈະເຫັນໄດ້ຈາກປະຊາຊົນໃນນະຄອນຫຼວງ ວຽງຈັນ ມີລາຍໄດ້ສະເລ່ຍ 38 ລ້ານກີບ ແຕ່ວ່າປະຊາຊົນທີ່ແຂວງຜົ້ງສາລີ ກັບຍັງມີ ລາຍໄດ້ສະເລ່ຍພຽງ 7 8 ລ້ານກີບຕໍ່ຄົນຕໍ່ປີເທົ່ານັ້ນ